Χρειάστηκε να μείνουμε κοντά στο νοσοκομείο Ευαγγελισμό γιατί νοσηλεύτηκε συγγενικό μας πρόσωπο και το διαμέρισμα αυτό ήταν το κοντινότερο. Εξαιρετικά πρακτική τοποθεσία, δύο λεπτά περπάτημα από το σταθμό του μετρό και άλλα δύο από την είσοδο του νοσοκομείου. Είχε και θέση πάρκινγκ που βόλεψε πολύ γιατί όλες οι θέσεις εκεί γύρω είναι για κατοίκους.
Το σπίτι πολύ καθαρό, μοντέρνο και ευρύχωρο, φωτεινό και ήσυχο. Μας βόλεψε ιδιαίτερα το γεγονός ότι ήταν πλήρως εξοπλισμένο (δεν είχαμε πολύ χρόνο να πάρουμε τα απαραίτητα), το μπάνιο με σαπούνια, σαμπουάν, αφρόλουτρα, καινούρια σφουγγάρια και είχε και πιστολάκι και σίδερο (που δεν τα χρησιμοποιήσαμε αλλά καλή φάση). Η κουζίνα και αυτή με σκεύη, καφέδες, espresso, τσάγια, υπερπλήρης.
Ο Χάρης ευγενέστατος και εξυπηρετικότατος, μπήκαμε πολύ αργά το βράδυ και μας περίμενε, μας είπε τι υπάρχει γύρω, αν και για ένα φαγητό μπορέσαμε να πάμε μόνο. Την επόμενη φύγαμε αργά το απόγευμα και δεν είχε πρόβλημα ούτε μας χρέωσε.
Γενικά φοβερό το διαμέρισμα, η περιοχή κέντρο Κολωνάκι και ο ιδιοκτήτης εξαιρετικός. Το προτείνουμε ανεπιφύλακτα και θα το ξαναπροτιμήσουμε οπωσδήποτε αν χρειαστεί να μείνουμε κέντρο Αθήνα.